7. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 149292/6639 της 21/23 Ιουλ. 1962 (ΦΕΚ Β΄ 255) Περί εγκρίσεως του Κανονισμού εισπράξεως εσόδων του ΟΓΑ εκ ποσοστού 3% επί πωλουμένων χονδρικώς αγροτικών προϊόντων. Έχοντες υπ’ όψη: 1.Τας διατάξεις των άρθρ. 10, 17 παρ. 5, 18, 19, 20 παρ. 3 και 21 παρ. 2 και 3 του Νόμ. 4169/61 «περί Γεωργικών Κοινωνικών Ασφαλίσεων». 2.Την υπ’ αριθ. 248000/22.10.1961 κοινήν απόφασιν των Υπουργών Οικονομικών και Γεωργίας «περί παρακρατήσεως εισφοράς 3% Νόμ. 4169/ 1961 επί της αξίας των πωλουμένων χονδρικώς αγροτικών προϊόντων «δημοσιευθείσαν εις ΦΕΚ 458 Β΄/22.12.1961. 3.Την υπ’ αριθ. 2/2.1.1962 πράξιν του Υπουργικού        Συμβουλίου       «περί      διαρρυθμίσεως των εξ ασφαλιστικής εισφοράς εσόδων του ΟΓΑ και τρόπου εισπράξεως τούτων», δημοσιευθείσαν εις ΦΕΚ. 11/Α΄/24.1.1962. 4.Την κοινήν απόφασιν από 13.2.1962 των Υπουργών Οικονομικών, Εσωτερικών (υπ’ αριθ. πρωτ. 19352) και Γεωργίας (υπ’ αριθ. πρωτ. 19661/ 970) και. Σελ. 1051 Είσπραξη πόρων Ο.Γ.Α. 39.Λ.ε.7 5.Την υπ’ αριθ. 52 από 18.7.1962 απόφασιν του Διοικητικού Συμβουλίου του ΟΓΑ, αποφασίζομεν: Εγκρίνομεν τον «Κανονισμόν εισπράξεως εσόδων του ΟΓΑ εκ ποσοστού 3% επί πωλουμένων χονδρικώς αγροτικών προϊόντων» έχοντα ως ακολούθως: Κανονισμός Εισπράξεων Εσόδων του Ο.Γ.Α. Εκ ποσοστού 3% επί πωλουμένων χονδρικώς Αγροτικών προϊόντων Απόσπασις Κοινοτικών εισπρακτόρων Άρθρ.1.–1.Δια την είσπραξιν του ποσοστού 3% επί των πωλουμένων χονδρικώς αγροτικών προϊόντων, μέσω των φοροτεχνικών Υπηρεσιών του Δημοσίου, υπέρ του λογαριασμού Αγροφυλακής, Δήμων και Κοινοτήτων και Ο.Γ.Α είναι δυνατή η απόσπασις παρά ταις Οικονομικαίς Εφορίαις του Κράτους μέχρι 300 κοινοτικών εισπρακτόρων εκ των παρά τοις Δημοσίοις Ταμείοις του Κράτους υπηρετούντων, βάσει των διατάξεων του άρθρ. 3 του Ν.Δ. 3892/1958 «περί τροποποιήσεως και συμπληρώσεως διατάξεων του Νόμ. 1726/1951, «περί κώδικος Καταστάσεως των Δημοτικών και Κοινοτικών Υπαλλήλων κλπ.». 2.Η απόσπασις τούτων παρ’ εκάστη οικονομική εφορία ενεργείται δι’ αποφάσεως των οικείων Νομαρχών κατά τας διατάξεις του Ν.Δ. 3892/1958 και της από 13.2.1962 κοινής αποφάσεως των Υπουργών Οικονομικών Εσωτερικών και Γεωργίας υπ’ αριθ. 19352 και 19661/970, μετά πρότασιν του Ο.Γ.Α. ως προς τον αριθμόν των παρ’ εκάστη οικονομική εφορία αναγκαίουντων. Η απόφασις υπόκειται εις ανάκλησιν οποτεδήποτε. 3.Οι ως άνω αποσπώμενοι καθ’ όλην την διάρκειαν της αποσπάσεώς των διατηρούν την ιδιότητα του προσωρινού κοινοτικού εισπράκτορος, η δε κατάστασίς των διέπεται εξ ολοκλήρου υπό των διατάξεων του άρθρ. 3 του Ν.Δ. 3892/1958 δι’ απάσας τας εκ της εν αποσπάσει υπηρεσίας των δημιουργουμένας σχέσεις και συνεπείας. Καθήκοντα αποσπωμένων κοινοτικών  εισπρακτόρων Άρθρ.2–Οι κατά το άρθρ. 1 του παρόντος αποσπώμενοι προσωρινοί κοινοτικοί εισπράκτορες θ’ απασχολώνται, υπό τας αμέσους διαταγάς των οικονομικών εφόρων, με την παραλαβήν και θεώρησιν των φορολογικών στοιχείων των εκδιδομένων επί αγοράς και πωλήσεως αγροτικών προϊόντων υπαγομένων εις την είσπραξιν ποσοστού 3% επί της αξίας τούτων υπέρ λογαριασμού Αγροφυλακής, Δήμων– Κοινοτήτων και Ο.Γ.Α., ως και εις τον έλεγχον, τη συνεργασία και υπό τας οδηγίας των αρμοδίων φοροτεχνικών οργάνων, της κανονικής εκδόσεως και υποβολής των ως άνω στοιχείων. Σελ. 1052 39.Λ.ε.7 Είσπραξη πόρων Ο.Γ.Α. Αποζημίωσις εισπρακτόρων Άρθρ.3.–1.α)Εις τους απεσπασμένους ή αποσπωμένους παρά ταις οικονομικαίς εφορίαις προσωρινούς κοινοτικούς εισπράκτορας καταβάλλεται μηνιαία αποζημίωσις ίση προς δραχ. 1.450 δια τους έχοντας μέχρι 3 ετών υπηρεσίαν και ίση προς δραχ. 1.650 δια τους έχοντας υπερτριετή τοιαύτην. β)Εις έκαστον απεσπασμένον κοινοτικόν εισπράκτορα καταβάλλονται οδοιπορικά έξοδα και αποζημίωσις δια τας εντός και εκτός έδρας μετακινήσεις του, κατά τα οριζόμενα εν τη επομένη παραγράφω, κατ’ αποκοπήν εκ δραχ. 500 κατά μήνα. γ)Η κατά τα προηγούμενα εδάφια, αποζημίωσις, τα κατ’ αποκοπήν οδοιπορικά κλπ. βαρύνουν το προϊόν του εκ 3% ποσοστού επί της αξίας των πωλουμένων χονδρικώς αγροτικών προϊόντων. 2.Έκαστος εισπράκτωρ οφείλει τη εντολή του οικείου οικονομικού εφόρου, να εκτελή υπηρεσίαν εκτός έδρας επί 120 ημέρας τουλάχιστον ετησίως. Ουδεμία άλλη αξίωσις γεννάται εκ της μετακινήσεως του εισπράκτορος εντός έδρας ή εκτός έδρας δια τας πλέον των ως άνω ημερών μετακινήσεις του. 3.Ο χρόνος υπηρεσίας εκάστου εισπράκτορος, η βάσει τούτου ένταξις εις τας εν παρ.2 του παρόντος μισθολογικάς κατηγορίας και παν θέμα σχετικώς με τας με τα αποδοχάς των καθορίζονται δι’ αποφάσεων των οικείων Νομαρχών. Εκκαθάρισις αποδοχών απεσπασμένων κοινοτικών εισπρακτόρων Άρθρ.4.–1.Αι δαπάναι αποζημιώσεως, οδοιπορικών κλπ. των παρά ταις οικονομικαίς εφορίαις απεσπασμένων κοινοτικών εισπρακτόρων, αι ενδεχομένως οφειλόμεναι ασφαλιστικαί εισφοραί κλπ. εκκαθαρίζονται και εντέλλονται δια καταστάσεων πληρωμής κλπ. των οικείων οικονομικών εφόρων εις βάρος του παρά τω Ταμείω Παρακαταθηκών και Δανείων συνιστωμένου, δυνάμει του παρόντος λ/σμού, υπό τίτλον «Καταθέσεις όψεως–αποζημίωσις κοινοτικών εισπρακτόρων απεσπασμένων εις οικονομικάς εφορίας». 2.Εκ των εσόδων των προβλεπομένων υπό της υπ’ αριθ. 248.000/22.10.1961 κοινής αποφάσεως των Υπουργών Οικονομικών και Γεωργίας, εν συνδυασμώ προς την παρ. 6 της υπ’ αριθ. 2/2.1.1962 Π.Υ.Σ., παρακρατείται παρά των δημοσίων Ταμείων, προ της εισαγωγής αυτών εις τους, δια των υπ’ αριθ. 125/1961 και 133/1961 εγκυκλίων διαταγών του Υπουργείου Οικονομικών, καθορισθέντας λ/ σμούς από τους τίτλους «Τρεχούμενος λ/σμός υπέρ ΟΓΑ» και «Τρεχούμενος λ/σμός Ταμείου Παρακαταθηκών και Δανείων εξ εσόδων Δήμων και Κοινοτήτων» το ανάλογον δια την μισθοδοσίαν και λοιπάς δαπάνας αποζημιώσεως κλπ. των ως άνω κοινοτικών εισπρακτόρων ποσόν καθοριζόμενον δια σημειώματος του οικείου οικονομικού εφόρου και κατά την ακόλουθον αναλογίαν: 3/4 εκ του ανήκοντος εις τον ΟΓΑ εσόδου και 1/4 εκ του ανήκοντος εις του Δήμους και Κοινότητας. 3.Τα ούτω παρακρατούμενα παρά των δημοσίων Ταμείων ποσά θα εισάγωνται εις τον, δυνάμει του παρόντος εν τη δημοσία ληψοδοσία λ/σμόν υπό τίτλον «Τρεχούμενος λ/σμός προς πληρωμήν κοινοτικών εισπρακτόρων» (υπ’ αυξ. αριθμόν Κώδικος 530) και θ’ αποδίδωνται τοις μετρητοίς εις τα οικεία Γραφεία Παρακαταθηκών εις πίστωσιν του ως άνω δημιουργουμένου παρά τω Ταμείω Παρακαταθηκών και Δανείων λ/σμού υπό τίτλον «Καταθέσεις όψεως–αποζημίωσις κοινοτικών εισπρακτόρων αποσπασμένων εις οικονομικάς εφορίας». 4.Η πληρωμή των ως άνω δαπανών θα ενεργήται παρά των οικείων Γραφείων Παρακαταθηκών εις βάρος του προαναφερθέντος λ/σμού «Καταθέσεις όψεως–αποζημίωσις κοινοτικών εισπρακτόρων απεσπασμένων εις τας οικονομικάς εφορίας». Τελικαί διατάξεις Άρθρ.5.–1.Αι διατάξεις του παρόντος Κανονισμού ισχύουν από της εκδόσεως της υπ’ αριθ. 19352 και 19661/970 της 13.2.1962 κοινής αποφάσεως των Υπουργών Οικονομικών, Εσωτερικών και Γεωργίας. 2.Ο παρών Κανονισμός δημοσιευθήτω δια της Εφημερίδος της Κυβερνήσεως. 